title: Kopek
text: Ur c'hopek zo 1/100 eus ar roubl rus (RUB), hag abaoe an 2 a viz Meurzh 1992, 1/100 ivez eus ar hryvnya ukrainat.
  
  Pezhioù moneiz metalek int, met c'hoarvezet ez eus bet embann bilhedoù paper eus 1 c'hopek, pe 2, 3, 5, 10, 15, 20, 25 ha 50 kopek.
  
  Gerdarzh
  Eus ar ruseg копье kop'e "goaf", a zo kar d'ar gresianeg kopis "troc'hell", peogwir ec'h eo bet diskouezet an tsar gant ur goaf en e zorn war lod pezhioù-moneiz.
  
  E Rusia
  Kant kopek (копе́йка /kopeïka e ruseg) a ya d'ober ur roubl pe ur hryvnya.
  Rannet eo ar c'hopek e pevar folouchka.
  Un denga zo kement ha daou bolouchka, un hanter gopek eta.
  
  Kopekoù rus
   1 roubl = 100 kopek = 0.01109 € d'ar 4 a viz Mae 2021.
  
  En Ukraina
  Ar hryvnya, гривня en ukraineg hag aroueziet UAH, eo moneiz ofisiel Ukraina abaoe an 2 a viz Gwengolo 1996 ; rannet eo e 100 kopek, копійка en ukraineg.
  
  Kopekoù ukrainat
   1 hryvnya = 100 kopek = 0.02993 € d'ar 4 a viz Mae 2021.
  
  Broioù all
  E 1992 ha betek miz Mezheven 1993 e veze kopekoù ivez e Belarus.
  
  Notennoù
  
  Moneizoù Europa